KINNITATUD
Kaitseväe juhataja 06.04.2023 käskkirjaga nr 599

MUUDETUD 
Kaitseväe juhataja 13.10.2023 käskkirjaga nr 1750

MUUDETUD
Kaitseväe juhataja 20.02.2024 käskkirjaga nr 328

Rahvusvahelises sõjalises operatsioonis osaleva tegevväelase päevaraha suurendamise tingimused, ulatus ja kord

I Reguleerimisala ja eesmärk 

Käesolevat korda kohaldatakse päevaraha maksmisel tegevväelasele, kes on lähetatud osalema rahvusvahelisele sõjalisele operatsioonile.

Käesolevat korda ei kohaldata päevaraha maksmisel tegevväelasele, kes on lähetuses rahvusvahelise sõjalise operatsiooni piirkonnas, kuid ei osale selles.

II Päevaraha suurendamise tingimused ja kord

1.	Päevaraha suurendamise aluseks on kaitseväeteenistuse seaduse § 113 lõike 3 alusel Vabariigi Valitsuse 21.03.2013 määrusega nr 49 kehtestatud lähetusse saatmise ja sellega seotud kulu hüvitamise, sealhulgas päevaraha määra ning päevaraha maksmise tingimustes ja korras sätestatud rahvusvahelises sõjalises operatsioonis osaleva tegevväelase päevaraha määr.
2.	Tegevväelase päevaraha suurendamiseks korrutatakse käesoleva korra punktis 1 nimetatud Vabariigi Valitsuse määruses sätestatud päevaraha koefitsiendiga, mille moodustamisel arvestatakse tegevväelase ülesandeid ja nende ning ülesannete teostamise piirkonna raskusastet.
3.	Rahvusvahelistel sõjalistel operatsioonidel osaleva tegevväelase päevaraha suurendatakse käesoleva korra kolmandas peatükis sätestatud koefitsientide alusel.
4.	Koefitsientide määramisel lähtutakse Kaitseväe juhataja poolt kehtestatud missioonikoefitsientide määramise metoodikast.
5.	Rahvusvahelises sõjalises operatsioonis, mida ei ole toodud käesoleva korra kolmandas peatükis, osaleva tegevväelase päevaraha operatsioonis osalemise ajal ei suurendata.
6.	Kord hakkab kehtima alates 1. aprillist 2023. a.

III Rahvusvaheliste sõjaliste operatsioonide loetelu ja koefitsiendid 

Nr 	Rahvusvahelise sõjalise operatsiooni nimetus 
 	Ülesanne või piirkond 	Koefitsient 	
1. 	Ühinenud Rahvaste Organisatsiooni Lähis-Ida vaatlusmissioon (lühend UNTSO)	Iisrael	2,4	
		Liibanon	2,4	
		Süüria	2,4	
2. 	Ühinenud Rahvaste Organisatsiooni operatsioon Liibanonis (lühend UNIFIL)		2,4	
3. 	Euroopa Liidu sõjaline operatsioon Vahemere lõunapiirkonna keskosas (lühend EUNAVFOR MED/Irini)	Itaalia 	1,9	
4. 	Ameerika Ühendriikide juhitav 
rahvusvaheline sõjaline operatsioon Iraagis 
(lühend INHERENT RESOLVE)	Osalemine kontingendi vanema (lühend SNR) ametikohal	3,4	
		Osalemine sideohvitseri ametikohal teenistuskohaga USA sõjaväebaasis Erbilis, Iraagis	3,4	
		Osalemine arsti ametikohal teenistuskohaga USA sõjaväebaasis Erbilis, Iraagis	3,4	
		Osalemine meediaohvitseri (lühend PAO) ametikohal Erbilis, Iraagis	3,4	
		Osalemine staabiallohvitseri ametikohal Erbilis (KCC WATCH Officer)	3,4	
		Osalemine staabiohvitseri ametikohal sõjateatristaabis Bagdadis (Susteinement Advisor)	3,4	
		Osalemine staabiohvitseri ametikohal Erbilis (Intel Advisor)	3,4	
		Osalemine staabiallohvitseri ametikohal teenistuskohaga Erbilis (OIR NCO)	3,4	
		Osalemine jalaväekompanii koosseisus Erbilis, Iraagis	3,4	
		Osalemine rahvusliku toetuselemendi (NSE) koosseisus Erbilis, Iraagis	3,4	
5. 	Põhja-Atlandi Lepingu Organisatsiooni operatsioon Iraagis (lühend NATO NMI)	Osalemine staabikomponendis	3,0	
		Osalemine mobiilses treeningmeeskonnas	2,1	
		NMI väekaitseüksus	2,7	
6. 	Euroopa Liidu väljaõppemissioon 
Mosambiigis (lühend EUTM MOZ)	Osalemine staabiohvitseri ametikohal	1,9	
7. 	Põhja-Atlandi Lepingu Organisatsiooni korraldatav kollektiivne enesekaitse operatsioon	Osalemine NATO reageerimisjõudude koosseisus	1,9